
[bookmark: _GoBack]NAUJOS VAIKŲ ŽAIDIMŲ AIKŠTELĖS SODŲ G., ŽIEŽMARIŲ M. STATYBOS TECHNINĖ SPECIFIKACIJA

1. Bendra informacija
Naujos aikštelės statyba apima bendrai užstatomą 300 m2 plotą, kurio ilgis – 20 metrų, plotis 15 metrų su dviejų skirtingų funkcijų lauko aikštelės plotų įrengimu:
· Vaikų žaidimų įrengimų zona – 200 m² plote su užliejama EPDM danga;
· Sporto įrengimų zona  – 100 m² plote su akmenukų skalda.
Abi aikštelės zonos turi būti pritaikytos saugiam naudojimui lauke, laikantis ES saugumo standartų (EN 1176 ir EN 16630). 
2. Vaikų žaidimų įrengimų zona (200 m²)
2.1. Pagrindiniai reikalavimai
- Danga: vientisa, smūgius sugerianti užliejama guminė danga (EPDM/SBR);
- Minimalus dangos storis: atitinkantis didžiausią įrenginių kritimo aukštį (pagal EN 1177);
- Turi būti įrengtas aikštelės betoninis bortas.
         2.2. Įrenginiai
Komplektą turi sudaryti šie arba analogiški įrenginiai:
- Žaidimų kompleksas (bokštelis su čiuožykla, lipynėmis, tilteliais, laiptais) kurio matmenys ne mažiau 2,76 x 4,37 x 2,35 m (plotis/ilgis/aukštis), kritimo aukštis ne daugiau 0,75 m., įrenginio saugos zona ne mažiau 7,87 x 5,76 m., rekomenduojamas amžius nuo 3 iki 6 metų. Kompleksas susideda iš dviejų bokštelių, sujungtų pakilimo ir nusileidimo tiltais, įvairių žaidimo panelių, tiltelio, čiuožyklos, tunelio, žiūronų ir kalbėjimo vamzdžio. Konstrukcija medinė, statoma ant metalinių kojų, kurios yra įbetonuojamos. Visos metalinės detalės yra cinkuotos, nudažytos ir galvanizuotos. Metalinių vamzdžių sienelių storis turi būti ne mažiau nei 2 mm. Kolonos pagamintos iš klijuotos medienos, kuri yra impregnuota, nudažyta ir nulakuota aplinkos poveikiui atspariu laku. Čiuožykla pagaminta iš nerūdijančio plieno, apdailos detalės iš HDPE plastiko. Gaminys turi būti sertifikuotas, atitikti EN 1176:2018 standartą;

- Smėlio dėžė su dangčiu, kurios ilgis iki 160 cm., plotis iki 150 cm., rekomenduojamas amžius nuo 0 iki 6 metų, konstrukcija pagaminta iš cinkuoto ir milteliniu būdu dažyto plieno. Visos metalinės dalys galvanizuotos, konstrukcijos varžtai paslėpti po plastikiniais dangteliais. Smėliadėžės apdaila pagaminta iš HDPE plokštės lentų. Gaminys turi būti sertifikuotas ir atitikti LST EN 1176 standartą ir HN higienos normos reikalavimus;

- Sūpynės (ne mažiau 2 vnt.), kurių matmenys ne mažiau 1,36 x 3,65 x 2,08 m. (plotis/ilgis/aukštis), įrenginio saugos zona ne mažiau 6,78 x 3,69 m., rekomenduojamas amžius nuo 3 iki 12 metų. Konstrukcija medinė su metalinėmis kojomis, įbetonuojama. Visos metalinės detalės turi būti cinkuotos, nudažytos ir galvanizuotos. Metalinių vamzdžių sienelių storis ne mažiau nei 2 mm. Kolonos pagamintos iš klijuotos medienos, kuri yra impregnuota, nudažyta ir nulakuota aplinkos poveikiui atspariu laku. Gaminys turi būti sertifikuotas, atitikti EN 1176:2018 standartą.
- Spyruoklinės sūpynės, kurių matmenys ne mažiau 0,38 x 0,82 x 0,91 m (plotis/ilgis/aukštis), kritimo aukštis ne daugiau  0,41 m., rekomenduojamas amžius nuo 0 iki 6 metų vaikams. Apdailos detalės turi būti pagamintos iš HDPE plokštės, spyruoklė pagaminta iš plieno. Sūpynių konstrukcija įbetonuojama. Visi metaliniai elementai yra galvanizuoti bei nudažyti. Metalinių vamzdžių sienelių storis turi būti ne mažiau nei 2 mm. Gaminys turi būti sertifikuotas ir atitikti EN 1176:2018 standartą.  
- Karuselė, kurios matmenys ne mažiau 0,88 m x 0,72 m (skersmuo/aukštis), kritimo aukštis ne daugiau 0,46 m., įrenginio saugos zona ne mažiau 4,83 x 4,83 m., rekomenduojamas amžius nuo 0 iki 8 metų vaikams. Karuselėje sumontuoti laikymuisi skirti elementai. Konstrukcija pagaminta iš metalo, įbetonuojama. Metalinių vamzdžių sienelių storis turi būti ne mažiau nei 2 mm  Karuselė sukasi aplink savo ašį ir montuojama ant guolių. Gaminys turi būti sertifikuotas ir atitikti EN 1176:2018 standartą.
- Suoliukai (min. 2 vnt.), kurių matmenys ne mažiau 1,80 x 0,68 x 0,8 m. (ilgis/plotis/aukštis), su atlošu ir porankiais. Pagaminti iš lieto aliuminio konstrukcijos ir kietmedžio lentų. Tvirtinamas ankeriuojant.
- Šiukšledėžės (min. 2 vnt.), matmenys ne mažiau 0,88 x 0,48 m (aukštis/diametras), tūris ne mažiau 50 l. Cinkuota ir dažyta milteliniu būdu. Rakinama. Komplektuojama su metaliniu kibiru. Tvirtinama ankeriuojant.
  2.3. Saugumo reikalavimai
	Atlikus visus darbus turi būti atlikta vaikų žaidimų įrengimų patikra dėl tinkamumo saugiai juos naudoti.	
3. Sporto aikštelės zona (100 m²)

3.1. Pagrindiniai reikalavimai
          - Danga: sutankinta skalda (akmenukų frakcija 4–8 mm), gerai drenuojanti.
          - Dangos sluoksnis: ne mažiau kaip 10 cm;
          - Turi būti įrengtas kraštiniai betono bortai.

3.2. Įrenginiai

Komplektą turi sudaryti šie arba analogiški ne mažiau nei penki įrenginiai:

· Treniruoklis, skirtas krūtinės, pečių ir rankų raumenims lavinti, matmenys ne didesni nei 1,6 x 0,9 x 2 m. (ilgis/plotis/aukštis), pritaikytas iki 130 kg. naudotojo svoriui, kuriuo vienu metu gali mankštintis du žmonės.  

· Treniruoklis, skirtas kojų ir rankų raumenims lavinti, matmenys ne didesni nei 1,5 x 0,7 x 1,5 m. (ilgis/plotis/aukštis), pritaikytas iki 130 kg. naudotojo svoriui, kuriuo vienu metu gali mankštintis du žmonės.
  
· Irklavimo treniruoklis, skirtas viršutinės kūno dalies, krūtinės, nugaros ir rankų raumenims lavinti, matmenys ne didesni nei 1,2 x 0,9 x 0,9 m. (ilgis/plotis/aukštis), pritaikytas iki 130 kg. naudotojo svoriui.

· Šiaurietiško ėjimo treniruoklis, skirtas pečių ir kojų raumenims lavinti, matmenys ne didesni nei 1,2 x 0,7 x 1,7 m. (ilgis/plotis/aukštis), pritaikytas iki 130 kg. naudotojo svoriui.

· Kojų treniruoklis, skirtas pilvo, sėdmenų ir kojų raumenims lavinti, matmenys ne didesni nei 1,4 x 0,9 x 1,5 m. (ilgis/plotis/aukštis), pritaikytas iki 130 kg. naudotojo svoriui.

3.3. Saugumo reikalavimai
          - Visi sporto įrenginiai turi būti sertifikuoti ir atitikti EN 16630 standartą.
          - Įrenginiai turi būti atsparūs vandalizmui, oro sąlygoms, pagaminti iš plieno, visos metalinės detalės dažytos, gali būti dengiamos cinko gruntu arba karštai cinkuojamos.
          - Tvirtinimas turi būti atliktas į betoninius pamatus pagal gamintojų reikalavimus.

Visų įrenginių montavimas turi būti atliekamas pagal gamintojų nurodymus. Šalia aikštelės turi būti įrengtas taisyklingo įrenginių naudojimo informacinis stendas.  Prieš priduodant objektą turi būti pateiktas saugumo patikros aktas, išmatuoti kritimo aukščiai ir danga (jei reikalaujama).Visi darbai turi būti atlikti laikantis galiojančių statybos ir saugos reikalavimų.

	
              4. Aikštelės statybos darbai
 
Aikštelės statybos darbai atliekami pagal parengto naujos statybos supaprastinto projekto Nr. R2024/05 specifikacijas, darbų aprašymus ir jų kiekius.

5. Įsipareigojimų atlikimo vieta ir tvarka:  
Sodų g., Žiežmarių m.., Kaišiadorių r.
Rangovas visus darbus privalo atlikti naudodamas savo įrankius ir medžiagas, laikantis visų darbų saugos reikalavimų.

6. Įsipareigojimų atlikimo terminas:
Rangovas privalo visą įrangą sumontuoti ir atlikti įrangos patikrą dėl tinkamumo saugiai naudotis per 5 mėnesius nuo sutarties pasirašymo dienos. 





       Žiežmarių seniūnas                                                                                  Alvydas Ramanauskas

